Diari Oficial de la Generalitat Valenciana


Sumari del DOGV 9006, del 27-01-2021 (2021/555)

RESOLUCIÓ de 19 de gener de 2021, de la Universitat de València, per la qual es fa l'oferta pública de tres places de tècnic o tècnica bàsics en edició transmedial d'aquest organismo, amb contracte laboral temporal. Projecte: «Desenvolupament i implantació de sistemes transmedials per a la promoció de capacitats formatives, científiques i tecnològiques (projecte COVID). CPI-21-015».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/555


Data del document
:   19-01-2021

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 19 de gener de 2021, de la Universitat de València, per la qual es fa l'oferta pública de tres places de tècnic o tècnica bàsics en edició transmedial d'aquest organismo, amb contracte laboral temporal. Projecte: «Desenvolupament i implantació de sistemes transmedials per a la promoció de capacitats formatives, científiques i tecnològiques (projecte COVID). CPI-21-015». [2021/555]  
   
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Fer l'oferta pública de tres places de tècnic/a bàsic/a en edició transmedial d'acord amb les bases següents  
  
Primera. Requisits generals dels aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat constitutiu de la Unió Europea, en aquest cas hauran de presentar el resguard d'haver sol·licitat la targeta de residència comunitària.  
També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació..  
1.2. Tenir complerts 16 anys el dia en què acaba el termini de presentació de sol·licituds.  
1.3. Posseir la titulació acadèmica i els coneixements d'idiomes que figuren en l'annex I.  
Quan la categoria que se sol·licite siga la de doctor, en el cas de titulacions obtingudes en l'estranger, hauran d'acreditar que estan en possessió de la corresponent convalidació, de la credencial que acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
Quan la categoria que se sol·licite siga la de titulat o titulada superiors, en el cas de titulacions obtingudes en l'estranger, hauran d'acreditar que estan en possessió de la corresponent convalidació o de la credencial que acredite, si escau, l'homologació o la declaració d'equivalència a titulació. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes en l'estranger que no es troben homologades, declarada la seua equivalència o reconegudes en la data de finalització del termini de presentació de sol·licituds es podrà substituir aquest requisit, sempre que la titulació es presumisca per l'òrgan convocant equivalent a l'exigida en la convocatòria, pel d'acreditar haver iniciat la tramitació per a l'homologació, declaració d'equivalència o reconeixement, rescindint-se el contracte si l'autoritat competent resol la seua denegació, entenent que existeix denegació quan aquesta es condiciona al compliment de determinats requisits, en tant no es complisquen.  
1.4. Quan en l'annex I s'exigisca com a requisit un nivell d'idioma, els cursos reconeguts són els contemplats en la Taula d'Equivalències d'acreditació d'L2 de la UV, aprovada per Acord del Consell de Govern del 10 de juliol de 2018 (ACGUV 156/2018).  
1.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
1.6. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Tots aquests requisits s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
  
Segona. Sol·licituds  
2.1. Les persones interessades que reunisquen els requisits generals i els assenyalats en l'annex I hauran de presentar la sol·licitud, juntament amb els documents acreditatius, dirigida a Pedro Morillo Tena, i presentar-se en l'Institut Universitari d'Investigació de Robòtica i Tecnologies de la Informació i la Comunicació de la Universitat de València, carrer del Catedràtic José Beltrán, número 2, 46775 Paterna (València), al Registre General de la Universitat de València (avinguda Blasco Ibáñez, 13, baix. València 46950), a través de qualsevol altre registre auxiliar dels centres universitaris o per qualsevol dels procediments establerts en l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques).  
  
Les instàncies presentades a les oficines de Correus s'han de presentar en sobre obert, perquè l'empleat o empleada la segelle, i hi ha de figurar amb claredat el nom de l'oficina i la data. En cas de no fer-ho d'aquesta manera, es considerarà presentada en la data d'entrada en el registre general d'aquesta universitat.  
2.2. Com a instància s'utilitzarà el model que facilita el Servei de Recursos Humans del Personal d'Administració i Serveis (RHPAS) de la Universitat de València (av. de Blasco Ibáñez, 13. València 46492). Està disponible en la pàgina web http://www.uv.es/pasinvest  
2.3. El termini de presentació de les instàncies serà de deu dies hàbils a partir del següent hàbil al de la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Documentació que cal presentar  
Juntament amb la sol·licitud, les persones interessades hauran de presentar la documentació següent:  
3.1. Una fotocòpia del document nacional d'identitat. Les persones que no tinguen la nacionalitat espanyola però sí el dret a participar en aquestes proves, han de presentar fotocòpia del NIE o del document que acredite la seua nacionalitat.  
3.2. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, serà necessari acreditar l'homologació o equivalència corresponent o haver iniciat els tràmits per a aquesta.  
3.3. Les persones aspirants amb discapacitat funcional que desitgen sol·licitar mesures d'adaptació ho hauran d'indicar expressament a l'imprès de sol·licitud; per a fer-ho hauran de marcar la casella corresponent i especificar el tipus de mesura requerida.  
A l'annex VI figura la llista de mesures d'adaptació possibles. Per a que els siga aplicada la mesura d'adaptació corresponent, hauran de presentar, junt amb la sol·licitud, les fotocòpies acarades del certificat del grau de discapacitat i del dictamen tècnic facultatiu expedit per l'òrgan competent.  
Sense la presentació d'aquest últim document no serà possible la concessió de l'adaptació sol·licitada.  
  
Quarta. Admissió de les persones aspirants.  
4.1. Una vegada finalitzat aquest termini es publicarà a la pàgina web del Servei de Recursos Humans (PAS) http://www.uv.es/pasinvest la relació d'admesos/es i exclosos/es provisional en el procés de selecció, concedint un termini de dos dies hàbils per a l'esmena d'errades, comptadors des del dia següent al de la seua publicació.  
Conclòs el termini indicat anteriorment es publicarà, pel mateix procediment, la relació definitiva d'admesos/es i exclosos/es i es convocarà a les persones aspirants incloses en ella, a la realització de la prova teòrica.  
4.2. Les persones aspirants que dins del termini assenyalat no esmenen els defectes detectats o no al·leguen les omissions, seran definitivament excloses de la participació en aquestes proves.  
4.3. Seran causes d'exclusió:  
4.3.1. No haver signat la sol·licitud.  
4.3.2. No haver presentat la fotocòpia del DNI o que siga il·legible.  
  
Quinta. Sistema selectiu  
5.1. Es realitzarà un procés selectiu mitjançant la realització d'una prova objectiva, les característiques de la qual seran les que figuren a l'annex III. El temari que ha de regir aquesta prova figura a l'annex IV. Aquesta fase és eliminatòria per a les persones que no la superen.  
5.2. La comissió pot, si ho considera, realitzar una entrevista a les persones aspirants. El nombre d'aquelles que passen a la fase d'entrevista, que serà eliminatòria, es determinarà per criteri de la comissió avaluadora.  
5.3. La prova objectiva es realitzarà a les dependències de la Universitat de València, al lloc, la data i l'hora que s'establisca en la resolució del Rectorat d'aquesta universitat mitjançant la qual s'aprove la llista definitiva de persones admeses i excloses.  
5.4. Les persones aspirants hauran d'acreditar la seua identitat exclusivament mitjançant la presentació del DNI, passaport o carnet de conduir. L'incompliment d'aquest requisit per alguna persona determinarà la seua exclusió de la realització de la prova. Les còpies o fotocòpies d'aquests documents no seran vàlides en cap cas.  
5.5. Les persones aspirants seran convocades per a l'exercici en crida única, i seran excloses aquelles que no hi compareguen. Si la persona arriba al lloc de realització de la prova quan s'haja iniciat o no s'hi presenta, encara que siga per causa justificada, perdrà el seu dret. Les persones que integren el tribunal i el personal col·laborador no permetran l'accés a les sales on es realitze l'exercici a aquelles persones que no complisquen els requisits anteriors ni a aquelles que hi compareguen després de que s'haja acabat la crida de les persones aspirants convocades.  
5.6. Si en qualsevol moment del procés selectiu arriba a coneixement del tribunal que alguna de les persones aspirants no posseeix la totalitat dels requisits exigits en aquesta convocatòria, prèvia audiència de la persona interessada, se li requerirà que acredite els esmentats requisits. Si la persona no els acredita en el termini de 10 dies hàbils següents a la notificació del requeriment, el tribunal proposarà la seua exclusió de la prova, indicant les inexactituds o falsedats formulades per la persona aspirant a l'òrgan convocant, el qual, després de les verificacions oportunes, dictarà resolució motivada excloent-la de les proves.  
  
5.7. La valoració de la prova s'expressarà amb dos decimals.  
5.8. Tota la informació que siga necessari comunicar a les persones aspirants, es publicarà a la pàgina web del Servei de RRHH (PAS) http://www.uv.es/pasinvest  
5.9. Finalitzada la prova del procés selectiu, el tribunal elaborarà una llista amb el nom de les persones que l'hagen superat, per ordre de puntuació.  
5.10. En cas d'empat l'ordre s'establirà de la següent forma:  
  
5.10.1 Primer: si les persones que han empatat són de diferents sexes, prevaldrà la persona o persones el col·lectiu dels quals estiga infrarepresentat en l'escala.  
5.10.2 Segon: si totes les persones són del mateix sexe, prevaldrà la persona que tinga discapacitat funcional, i entre aquests la de major percentatge.  
5.10.3.Tercer: i si es mantingués l'empat, aquest es dirimirà per sorteig.  
5.11 Finalitzat el procés selectiu, es publicaran en el tauler d'anuncis i en la pàgina web http://www.uv.es/pasinvest del Servei de Recursos Humans i Personal d'Administració i Serveis (RH-PAS), la llista de persones admesses constituïda segons l'ordre de puntuació.  
  
Sexta. Comissió avaluadora  
6.1. La comissió avaluadora és la que figura en l'annex V d'aquesta convocatòria.  
6.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 23 i24 de la Llei 40/2015, d'1 d'octubre, de règim jurídic del sector públic.  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
6.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
  
6.4. El procediment d'actuació de la comissió s'ha d'ajustar en cada moment a allò que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu a l'Institut Universitari d'Investigació de Robòtica i Tecnologies de la Informació i la Comunicació de la Universitat de València, carrer del Catedràtic José Beltrán, número 2, 46273 Paterna (Valencia).  
  
Setena. Informació sobre les dades recollides  
7.1. Les dades personals que es donen en aquesta convocatòria s'incorporaran als sistemes d'informació de la Universitat de València que procedisquen amb la finalitat de gestionar i tramitar la participació en la convocatòria de aquesta oferta, de conformitat amb el que estableix la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril.  
7.2. La Universitat de València Estudi General és l'entitat responsable de les dades facilitades per les persones aspirants en aquest procés. Es tractarà la informació facilitada exclusivament per la persona aspirant amb les finalitats objecte de la convocatòria, així com, en el seu cas, la posterior gestió de personal de conformitat amb el que es disposa en la Llei orgànica 6/2001, de 21 de desembre, d'universitats. Tots o part de les dades facilitades seran publicats en el Diari Oficial de la Generalitat Valenciana. Així mateix, aquestes dades es publicaran en el Tauler Oficial de la Universitat de València i se cediran als membres de la comissió avaluadora per a la resolució de reclamacions plantejades, si escau, pels aspirants.  
7.3. El responsable del tractament de les dades relacionades amb la gestió d'aquesta convocatòria és el delegat acadèmic de la rectora per a la protecció de dades en la Universitat de València (Edifici de Rectorat. Av. de Blasco Ibáñez, 13. València. zmmh@vm.jo)  
7.4. Les dades dels aspirants es conservaran indefinidament per al compliment de les finalitats assenyalades, conforme al que es disposa en la Llei 3/2005, de 15 de juny, d'arxius de la Generalitat Valenciana.  
  
7.5. Els qui donen dades tenen dret a sol·licitar al responsable del tractament l'accés a les seues dades personals i a la seua rectificació o supressió o la limitació del seu tractament o a oposar-se al tractament, així com el dret a la portabilitat de les dades. Els interessats podran exercir els seus drets d'accés mitjançant l'enviament d'un correu electrònic dirigit a dzqs@dd.jj remès des d'adreces oficials de la Universitat de València, o bé mitjançant un escrit acompanyat de la còpia d'un document d'identitat i, si escau, la documentació acreditativa de la sol·licitud, dirigit al delegat acadèmic del rector per a la protecció de dades en la Universitat de València.  
  
7.6. L'autoritat de control competent per a la tutela dels drets en relació amb els tractaments realitzats per la Universitat de València és l'Agència Espanyola de Protecció de Dades (carrer de Jorge Juan, 6. Madrid). Pàgina web: https://www.agpd.es/portalwebAGPD/index-idesidphp.php  
  
Huitena. Recursos  
8.1. Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
8.2. Contra els actes de la comissió avaluadora es pot interposar recurs d'alçada, d'acord amb el que fixa la Llei 30/1992, de 26 de novembre, de règim jurídic de les administracions públiques i del procediment administratiu comú.  
8.3. Així mateix, l'administració, si s'escau, pot revisar les resolucions del tribunal, d'acord amb l'esmentada norma.  
  
València, 19 de gener de 2021.- La rectora, p. d. (DOGV 18.01.2021), el gerent: Juan Vicente Climent Espí.  
  
  
ANNEX I  
Condicions generals del lloc de treball ofert  
  
1. Projecte: «Desenvolupament i implantació de sistemes transmedials per a la promoció de capacitats formatives, científiques i tecnològiques (projecte COVID), CPI-21-015».  
2. Denominació i classificació del lloc de treball:  
Tècnic o tècnica bàsic d'edició transmedial  
Grup: C  
Subgrup: C1  
Complement de destinació: 18.  
Complement específic: E026.  
3. Jornada de treball: 37 hores setmanals.  
4. Període: la duració del contracte estarà determinada pel programa que motive la seua contractació.  
5. Requisits:  
Titulació: batxiller superior, BUP, formació professional de 2n grau, o tenir superada la prova d'accés a la Universitat per a majors de 25 anys, o equivalent.  
6. Mèrits:  
Certificat de coneixements de valencià de nivell elemental (B1) o equivalent.  
  
  
ANNEX II  
  
La instància ha de contenir, si més no, les dades següents:  
1. Dades personals: cognoms i nom, data de naixement, NIF/NIE/ passaport, telèfon de contacte i adreça.  
2. Denominació del lloc de treball: tècnic o tècnica bàsic d'edició transmedial.  
3. Denominació del projecte: «Desenvolupament i implantació de sistemes transmedials per a la promoció de capacitats formatives, científiques i tecnològiques (projecte COVID), CPI-21-015».  
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'estar adreçada a l'Institut Universitari d'Investigació de Robòtica i Tecnologies de la Informació i la Comunicació de la Universitat de València.  
  
  
ANNEX III  
Prova objectiva  
  
1. El procés selectiu consistirà en una prova tipus test amb quatre respostes alternatives, essent, en aquest cas, sols una d'elles la correcta, cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
  
2. La fórmula de correcció per a la prova teòrica tipus test serà la següent:  
  
  
  
  
On:  
N = nota resultant  
A = número d'encerts  
E = número d'errades  
d = número d'opcions per a cada pregunta  
n = número de preguntes  
3. La valoració d'aquest exercici serà de 0 a 10 punts, i per aprovar-ho serà necessari obtenir com a mínim 5 punts.  
  
  
ANNEX IV  
Temari  
  
1. La comunicació transmèdia a les administracions públiques: origen, característiques, objectius, estratègies i accions  
2. Arquitectura d'Informació en el web: definició i característiques. Sistemes d'organització, sistemes d'etiquetatge, sistemes de navegació.  
  
3. Gestor de continguts web UV (Web Center Sites Oracle). Edició de continguts: pàgines, notícies, vídeos, galeries d'imatges, elements destacats i esdeveniments.  
4. Accessibilitat dels llocs web i aplicacions per a dispositius mòbils del sector públic.  
5. Inbound màrqueting: principis, metodologia, tàctiques i accions. Màrqueting de continguts.  
6. Estratègies, tàctiques i accions per a l'atracció d'usuaris: Xat, Newsletter, Blogs, Esdeveniments, App i Social Mèdia  
7. Analítica de dades web amb Google Analytics. Configuració: compte, propietat i vistes. Informes: audiència, adquisició i comportament.  
8. SEO: característiques, estratègies i tàctiques on-page i off-page.  
  
9. La UX o experiència d'usuari: disseny UX, usabilitat, core web vitals.  
10. La identitat visual corporativa. Identitat visual Institucional a la UV: elements d'identitat i aplicacions.  
11 Estatuts de la Universitat de València: estructura, òrgans i serveis de la Universitat de València.  
  
  
ANNEX V  
Comissió avaluadora  
  
Comissió avaluadora titular  
President: Joan Úbeda García, director de Màrqueting i Comunicació Institucional.  
Vocal 1: Pedro Morillo Tena, director de Gestió Electrònica de la UV i professor del grau d'Enginyeria Multimèdia.  
Vocal 2: Ester Alba Pagán, vicerectora de Cultura i Esport de la UV i professora de la Facultat de Geografia i Història.  
Vocal 3: Josep Gonzalbo Gómez, cap de la Unitat Web i Màrqueting.  
Secretària: Celia Guillem Monzon, cap de Secció de Recursos Humans (PAS).  
  
Comissió avaluadora suplent  
President: Miquel Frances Domenech, director del Taller d'Audiovisuals.  
Vocal 1: Beatriz Gómez Martínez, vicegerenta de Coordinació Econòmica i de Serveis.  
Vocal 2: Consuelo Cuenca Belenguer, cap del Servei de Transferència i Innovació .  
Vocal 3: Josep Pelechà i Pons, tècnic superior d'Audiovisuals del Taller d'Audiovisuals de la UV.   
Secretària: Laura Coscollá Pascual, cap de la Secció de Gestió de Convocatòries i de Plantilla.  
  
  
  
  
  
ANNEX VI  
Mesures d'adaptació  
  
Les mesures d'adaptació que poden sol ·licitar les persones discapacitades són les següents:  
1. Eliminació de barreres arquitectòniques l taula adaptada a cadira de rodes.  
2. Ampliació del temps de durada de l'exercici.  
3. Augment de l'amplitud dels caràcters de l'examen, per dificultat de visió.  
4. Necessitat d'intèrpret per causa de sordesa.  
5. Sistema braille d'escriptura.  
6. En cas que l'adaptació requerida no figure entre les previstes, indique-ho en un full complementari.